4.350 tilskuere har sikret sig billet til aftenens håndboldkamp, og det betyder, at der er totalt udsolgt. - Det viser, at herrehåndbolden i Aalborg lever og har det godt, siger direktør Jan Larsen, der efter sit holds sejr i Silkeborg i lørdags har troen på, at AaB bliver det første hold til at besejre AG København i denne sæson. AaB Håndbold har været en noget turbulent tid igennem, efter at der i  november lød den dystre melding, at håndbolden i AaB skulle lukkes. Den nødvendige kapital blev dog skaffet til at kunne drive håndbolden videre.
Der er totalt udsolgt til aftenens håndboldkamp i Gigantium Arena mellem AaB Håndbold og det ubesejrede tophold fra AG København.